### KISKŐRÖS VÁROS POLGÁRMESTERE

#### ELŐTERJESZTÉS

(sürgősséggel a Képviselő-testület 2022. december 14-i ülésére)

# TÁRGY: A 3. SZÁMÚ FELNŐTT FOGORVOSI KÖRZET MŰKÖDTETÉSÉRŐL SZÓLÓ 60/2021. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

A Képviselő-testület a 60/2021. sz. Képv. testületi határozatával döntött arról, hogy a 3. számú felnőtt fogorvosi körzet feladatellátását a praxis betöltéséig helyettesítéssel biztosítja. A helyettesítést Dr. Herczeg László az 1. számú felnőtt fogorvosi körzet fogorvosa 2022. november 30. napjáig vállalta, a doktor úr úgy nyilatkozott, hogy a helyettesítést a továbbiakban vállalni nem tudja.

A 3. számú felnőtt fogorvosi körzet feladatainak ellátására a Képviselő-testület 109/2022. sz. Képv.testületi határozatával pályázatot írt ki. A praxis betöltéséig helyettesítéssel kell továbbra is a betegellátást biztosítani. Több fogorvossal is felvettük a kapcsolatot a helyettesítés biztosítására, de egyikük sem tudta vállalni a 3. számú felnőtt fogorvosi körzet ellátását.

Dr. Mohammad Pakravan fogorvos 2022. november 30. napján – több hónapi érdeklődést követően – jelezte, hogy vállalná a praxis helyettesítéssel történő ellátását.

Dr. Mohammad Pakravan a Pécsi Tudományegyetem fogorvos osztatlan képzési szakán szerzett 2018. szeptember 15. napján okleveles fogorvos doktor szakképzettséget. A Magyar Orvosi Kamara tagja, működési nyilvántartási száma 86932. Dr. Mohammad Pakravan a Moral Health Care Korlátolt Felelősségű Társaság (1119 Budapest, Andor utca 21. C.ép.Fsz.1.ajtó, adószáma:32113503-1-43) ügyvezetőjeként venne részt a feladatellátásban.

A helyettesítést heti 30 órában tudja biztosítani. A betegellátást Kiskőrös Város Önkormányzata tulajdonában lévő 6200 Kiskőrös, Árpád utca 8. szám alatti rendelőben, a rendelőhelyiségben található gép-műszerekkel biztosítja.

Az előterjesztés sürgősséggel történő tárgyalását indokolja, hogy a feladat helyettesítéssel történő ellátásának részleteivel kapcsolatos egyeztetések a képviselő-testületi anyag kiküldését követően történtek.

A fentiek alapján a betegellátás érdekében javaslom, hogy a Képviselő-testület a határozat-tervezet szerint döntsön.

**Kiskőrös, 2022. december 8.**

**Domonyi László s.k.,**

**polgármester**

#### HATÁROZAT-TERVEZET

A Képviselő-testület a 60/2021. sz. Képviselő-testületi határozat 4. pontját az alábbiak szerint módosítja:

A Képviselő-testület

„4.felkéri az Egészségügyi, Gyermekjóléti és Szociális Intézmény vezetőjét, hogy a 3. számú felnőtt fogorvosi körzet helyettesítéssel történő működtetéséhez a szükséges engedélyeket szerezze be és a helyettesítést ellátó Moral Health Care Korlátolt Felelősségű Társaság (1119 Budapest, Andor utca 21. C.ép.Fsz.1.ajtó, adószáma:32113503-1-43) ügyvezetőjével, dr. Mohammad Pakravannal fogorvossal a feladat ellátása tárgyában a feladat-ellátási megállapodást kösse meg.”

**Felelős:** polgármester, Egészségügyi, Gyermekjóléti és Szociális Intézmény vezetője

**Határidő:** azonnal

Ennek megfelelően a 60/2021. sz. Képv. test. határozat, a módosításokkal egységes szerkezetben a következőket tartalmazza:

A Képviselő-testület

1. egyetért azzal, hogy Kiskőrös Város Önkormányzata és a Dr. Szilágyi Fogorvosi és Egészségügyi Betéti Társaság (székhelye: 6200 Kiskőrös, Kodály Zoltán u.4.) között 2002. január 29. napján létrejött, 1347-2/2002. számú megbízási szerződés 2021. november 30. napjával, közös megegyezéssel megszüntetésre kerüljön.
2. felhatalmazza a polgármestert a határozat melléklete szerinti szerződés aláírására.

**Felelős:** polgármester

**Határidő**: azonnal

1. egyetért azzal, hogy 2021. december 1. napjától a 3. számú felnőtt fogorvosi körzetet – legfeljebb a 3. számú felnőtt fogorvosi körzet működtetéséhez szükséges praxisjogot engedélyező határozat véglegessé válásáig - az Egészségügyi, Gyermekjóléti és Szociális Intézmény (6200 Kiskőrös, Árpád u. 8.) működtesse.
2. felkéri az Egészségügyi, Gyermekjóléti és Szociális Intézmény vezetőjét, hogy a 3. számú felnőtt fogorvosi körzet helyettesítéssel történő működtetéséhez a szükséges engedélyeket szerezze be és a helyettesítést ellátó Moral Health Care Korlátolt Felelősségű Társaság (1119 Budapest, Andor utca 21. C.ép.Fsz.1.ajtó, adószáma:32113503-1-43) ügyvezetőjével, dr. Mohammad Pakravannal fogorvossal a feladat ellátása tárgyában a feladat-ellátási megállapodást kösse meg.

**Felelős:** polgármester, Egészségügyi, Gyermekjóléti és Szociális Intézmény vezetője

**Határidő:** azonnal